《贻郭恒》
元代·郭钰

月悬松露明，鹃啼浦烟破。遥想山中人，此时正思我。

我行忽堕沧江边，度尽春风无一钱。向来自是钓鳌客，至今思拍洪崖肩。

洪崖不可招，蓬莱在何处？铺遍閒愁芳草路，千树绿阴昼如雨。

锦字书成人不来，银烛花残谁与度！近日闻君多好怀，雪色白纻佳人裁。

小楼纨扇低徘徊，酿酒好近榴花开。榴花开，我归来。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。